《怀方子及时谪滇南盐官》
明代·俞安期

一辞画省动经年，疲马长驱万里天。
汉女蛾眉同辇妒，楚臣芳草异乡怜。
谪居敢怨监盐井，领郡应须乞酒泉。
魂梦苍茫愁远道，夜郎西去总蛮烟。

作者简介：苏州府吴江人，迁宜兴，老于南京，初名策，字公临，更名后，改字羡长。以长律一百五十韵投王世贞，世贞为之延誉，由是得名。有《唐类函》、《类苑琼英》、《诗隽类函》、《翏翏集》。